
              Aprobat:

                      REFERAT
Cu privire la trecerea din domeniul public al municipiului Timişoara, în domeniul privat al municipiului Timişoara, a terenului aferent imobilului cu destinaţia de locuinţă, situat în Timişoara str. Constantin cel Mare nr.20 
          Biroul Terenuri :

 Având în vedere adresa nr.CT2014-1235 din 17.03.2014, prin care domnul Gaidoş Paul-Lucian, proprietar al construcţiilor situate în Timişoara str. Constantin cel Mare nr.20, înscrise în C.F. nr.411740-Timişoara(conversie a C.F. nr.3758-Timişoara), nr. topo.3021, 3022, a solicitat cumpărarea terenului, conform prevederilor H.C.L. nr.275/28.07.2009, modificată prin H.C.L. nr.169/02.11.2012, privind atribuirea/vânzarea terenurilor aferente imobilelor-construcţii, dobândite în temeiul Legii nr. 112/1995 şi H.C.L. nr.170/02.11.2012, privind aprobarea Regulamentului privind procedura de atribuire şi vânzare  a terenurilor aferente imobilelor construcţii dobândite în temeiul Legii nr. 112/1995. Terenul este inclus în domeniul public al municipiului Timişoara, atestat prin H.G. nr.1016/2005, conform adresei nr.CT2014-1235 din 01.04.2014, a Serviciului Banca de Date Urbană şi Cadastru. 

 Conform adresei CT2014-1235 din 10.06.2014, a Serviciului Juridic, pentru imobilul situat în str. Constantin cel Mare nr.20, nu figurează litigii pe rolul instanţelor de judecată.

Conform adresei CT2014-1235 din 29.04.2014, a Serviciului Administrare Fond Funciar, la data prezentei, imobilul menţionat mai sus, nu figurează a fi solicitat de către foştii proprietari sau moştenitorii acestora. De asemenea, în evidenţa Direcţiei Clădiri, Terenuri şi Dotări Diverse, la data prezentei, imobilul respectiv, nu figurează notificat în baza Legii nr.10/2001 şi nici în baza O.U.G. nr. 94/2000-privind retrocedarea unor imobile care au aparţinut cultelor religioase din România. 
Conform dispoziţiilor art.10, alin.2, din Legea nr.213/1998-privind bunurile proprietate publică, trecerea din domeniul public în domeniul privat al municipiului, se va face prin hotărâre a Consiliului Local.
În vederea întocmirii procedurii de atribuire şi pentru a se crea cadrul legal în ceea ce priveşte vânzarea terenurilor, faţă de cele de mai sus,

                                                       PROPUNEM:
Emiterea unei Hotărâri a Consiliului Local, prin care să aprobe trecerea din domeniul public al Municipiului Timişoara în domeniul privat al Municipiului Timişoara, a terenului aferent construcţiei cu destinaţia de locuinţă, situat în Timişoara str. Constantin cel Mare nr.20, înscris în C.F. nr.411740-Timişoara(conversie a C.F. nr.3758-Timişoara), nr. topo.3021, 3022.

